-उसने गंभीर चेहरा बनाकर कहा। -नहीं।
अरे। तुम एक और लोगी...
नहीं। मेरे लिए दो ही काफ़ी हैं।
इस रवैये से, कोरियन हमें बुरी मात देंगे।
पूर्व एशियाई अंतरिक्ष गठबंधन की बातचीत कर रहे हैं,
या यह कोई पीने वाली प्रतियोगिता होगी?
एक के बिना दूसरा नहीं हो सकता। कम से कम सोऊल में तो नहीं।
तुम्हें लगता है है यूएन के प्रतिनिधि रोमांचक पार्टियाँ करते हैं। बस आगे देखो।
उस बारे में सोचकर ही थकावट हो गई।
तुम बेहतरीन करोगी।
तुम इसी काम के लिए पैदा हुई हो।
टॉम, मुझे तुमसे कुछ बात करनी थी।
शायद मैं...
-तुम गर्भवती हो। -नहीं।
नहीं। ऐसा नहीं है।
मैं...
माफ़ कीजिए, एलन विल्सन? कमरा 147?
-हाँ, धन्यवाद। -आपके लिए फ़ोन है।
माफ़ करना।
एलन विल्सन बोल रही हूँ।
ठीक है। धन्यवाद।
मेरे पिताजी को दिल का दौरा आया। उनकी स्थिति गंभीर है।
सुनकर बहुत खेद हुआ।
वे कनेटिकट में हैं, है न?
हाँ।
लिमो ले लो। मैं एयरपोर्ट के लिए टैक्सी ले लूँगा...
-नहीं, तुम ऐसा नहीं कर सकते। कोरियन... -ऐसा नहीं कर सकती।
यह परिवार की बात है।
जाओ।
मैं तुम्हें फ़ोन करूँगा।
धन्यवाद।
बेचारी। वह कोरिया जाने को लेकर इतनी उत्साहित थी।
उम्मीद है उसके पिता स्वस्थ हो जाएँगे, और वह एक-दो दिन में चली आएगी।
यह उसके लिए कठिन रात रही होगी।
तुम्हारा क्या? क्या तुम सोए?
बेशक़ नहीं। तुम्हें पता है मैं प्लेन में सो नहीं पाता।
यह 14-घंटों की फ़्लाइट है।
मार्टीनी, सर।
मैं इन लंबी अंतराष्ट्रीय फ़्लाइटों में ही ध्यान से सोच सकता हूँ।
ध्यान नहीं भटकता है।
बस मैं, मेरी मार्टीनी और अपोलो-सोयूज़ के बजट अनुरोध।
पढ़ रहे हो, हह?
तुम्हें कभी उपन्यास पढ़ने की कोशिश करनी चाहिए।
यह तुम्हारा मन बहलाने के लिए अच्छा होगा।
मैंने 1958 हत्या-संबंधी प्लिमथ के ऊपर लिखी "क्रिस्टीन" अभी ख़त्म की।
हाँ। मेरी नई इलेक्ट्रिक कार ने मुझे कई बार मारने की कोशिश की।
पूल और मॉरिसन कैसे हैं?
रूस में सब ठीक है?
जैसा सुन रही हूँ प्रशिक्षण अच्छा जा रहा है।
बढ़िया है।
अब भी विश्वास नहीं होता यह हो रहा है।
स्टार सिटी में हमारे एस्ट्रोनॉट, ह्यूस्टन में उनके इंजीनियर।
जानती हूँ।
मैंने इएएसए के समझौते के एक मुद्दे के बारे में पूछने के लिए
तुम्हें फ़ोन किया था।
तो पूछो।
इस प्रस्तावित अंतरिक्ष स्टेशन के लिए, क्या हम सच में...
टॉम, सुन रहे हो?
टॉम?
अगर आप फ़ोन करने चाहते हैं, तो कृपया काटकर दोबारा कोशिश...
डोंट बी क्रुअल
फ़ॉर ऑल मैनकाइंड
मुझे खेद है तुम बेवजह अपनी फ़्लाइट चूक गई।
यह ज़्यादा चिंता करने की आदत तुम्हारी माँ से मिली है।
यह बेवजह नहीं है, डैड। आपको दिल का दौरा पड़ा।
बस मामूली दुर्घटना थी। अब मैं ठीक हूँ।
यह चेतावनी थी।
आपने डॉक्टर को सुना। अब न ही माँस खाना, न धूम्रपान करना।
और आपको आराम करना होगा।
पर हम जानते हैं कि ऐसा कभी नहीं होगा।
मैं आधी-बिलियन-डॉलर की कंपनी चला रहा हूँ।
हमने अभी एशिया में विस्तार किया। यूरोप में ऑफ़िस बनाया और...
जानती हूँ।
तुम चाहती हो मैं आराम करूँ, तो मेरी मदद करनी होगी।
और बेशक़ वह अभी नहीं होगा।
ख़ैर, शायद आपको... अंदाज़ा नहीं है।
क्या कह रही हो?
मैं नासा छोड़ने के बारे में सोच रही हूँ।
बकवास।
मैं गंभीर हूँ।
मैं मंगल पर जाना चाहती हूँ,
और मुझे लगता है व्यक्तिगत स्पेसफ़्लाइट ही वहाँ पहुँचने का एकमात्र ज़रिया है।
दिलचस्प।
और इस बारे में लैरी का क्या कहना है?
लैरी... चाहता है मैं ख़ुश रहूँ।
चाहे मैं जहाँ भी रहूँ।
मुझे बस इसी बात की कभी चिंता नहीं होगी,
कि तुम्हारे साथ हमेशा एक भरोसेमंद पति होगा।
पर मुझे एक या दो नवासे ज़रूर चाहिए।
टोकने के लिए माफ़ी चाहूँगी, मैडम, पर आपके लिए वाइट हाउस से फ़ोन है।
-वाइट हाउस से? -उन्होंने यही कहा।
एलन विल्सनस बोल रही हूँ।
...ख़बरें। ख़ास रिपोर्ट। मैं डैन रैडर हूँ।
हाँ।
राष्ट्रपति रीगन कैलिफ़ोर्निया के
पॉइंट मुगु नेवल एयर स्टेशन पहुँच रहे हैं,
उन्हें अपनी छुट्टियाँ छोड़कर वापस काम के लिए वाशिंगटन लौटना पड़ा।
रूसियों द्वारा कोरियन एयर लाइन्स फ़्लाइट संख्या 7
मार गिराने के कारण उन्हें छुट्टियाँ रद्द करनी पड़ी,
जिसमें फ़्लाइट में मौजूद सभी यात्री मारे गए,
जिनकी कुल संख्या लगभग 269 थी।
राष्ट्रपति रीगन जल्द ही एक बयान जारी करेंगे।
मॉस्को ने, प्लेन मार गिराने को लेकर अभी तक कोई आधिकारिक पुष्टि नहीं की है।
बस यही कहा कि, "दुर्घटना घटी है,"
पर यह नहीं बताया कैसी दुर्घटना घटी
और कोई माफ़ी नहीं माँगी।
एक वाणिज्यिक जेटलाइनर के विरुद्ध रूसी प्रशासन द्वारा कल किए गए
बर्बर कृत्य के मद्देनज़र,
अमरीका और कई अन्य देशों ने
स्पष्ट और कड़क वक्तव्य दिए
जो न केवल हमारे आक्रोश को व्यक्त करते हैं,
बल्कि तथ्यों की सच्चाई की माँग भी करते हैं।
हम ऐसे प्रशासन के बारे में क्या सोचें
जो इतने बड़े पैमाने पर शांति और वैश्विक निरस्त्रीकरण की डींगे हाँकता है
और फिर भी इतनी निर्दयता से और तुरंत निर्दोष मनुष्यों के जीवन का
बलिदान करने के लिए आतंकवादी हमला करता है?
और हम ऐसे प्रशासन के बारे में क्या सोचें
जो ख़ुद के लिए अलग मानक और बाकी मानवजाति के लिए
अलग स्थापित करता है?
कांग्रेसमैन लॉरेंस मैक्डोनल्ड, नासा एडमिनिस्ट्रेटर थॉमस पेन
और उस बदकिस्मत एयरक्राफ्ट में मौजूद सभी यात्रियों के परिवारों को
हम गहरी सहानुभूति जताते हैं।
और हम सभी उनके लिए प्रार्थना करेंगे।
वह प्लेन साख़लीन के ऊपर से क्यों उड़ रहा था?
वह तो उसके रास्ते पर भी नहीं था।
शायद कोई दिशा-संबंधी त्रुटि हुई थी।
शायद फ़्लाइट कंप्यूटर की वजह से प्लेन ने रास्ता बदला।
चार सौ मील?
शायद ऑटोपायलट में कुछ ख़राबी थी।
बेचारे को शायद पता भी न था कि वह रूसी हवाई क्षेत्र में घुस गया था।
तो पायलट ग़लती से संरक्षित क्षेत्र में घुस गया।
प्लेन को क्यों मार गिराया?
वह तो बस एक वाणिज्यिक प्लेन था।
इसका कोई मतलब नहीं बनता है।
हमारे जासूसी प्लेन साख़लीन के ऊपर से हमेशा गुज़रते हैं।
वह एक गुप्त हवाई अड्डा है। वे डरे हुए हैं।
माफ़ करना। यह समझ से परे है
कि कोई पायलट एक कोरियाई यात्री जंबो जेट को
ग़लती से अमरीकी जासूसी प्लेन समझे।
मुझे इस पर थोड़ा भी विश्वास नहीं है।
यह संभव है कि उन्होंने केएएल 7 को जासूसी प्लेन समझा।
सच में?
बिल्कुल नहीं।
जसूसी करने के लिए अमरीका दूसरे देश का यात्रीवाहक प्लेन क्यों इस्तेमाल करेगा?
हम समय बर्बाद कर रहे हैं।
बस यही मायने रखता है कि मैं स्टार सिटी में पूल और मॉरिसन से संपर्क नहीं कर पा रही।
मैंने हर संभव कोशिश की। सारे संचार माध्यम रद्द हैं।
एफ़बीआई ने अमरीका में अपोलो-सोयूज़ इंजीनियर सहित सारे रूसी अधिकारियों से
संपर्क रद्द कर दिया है,
तो शायद वे भी ऐसा ही कर रहे हैं।
वे हमारे लोगों को बंधक बना रहे हैं। यह ठीक नहीं है।
उसने सही कहा।
एलन।
मैंने वाइट हाउस में जिम बेकर के साथ बात की।
जब तक राष्ट्रपति एक स्थायी प्रतिस्थापन नियुक्त नहीं करते,
मैं कार्यकारी प्रशासक के रूप में टॉम की ज़िम्मेदारियाँ निभाऊँगी।
अब, हमारे एस्ट्रोनॉटों से दोबारा संपर्क स्थापित करना
इस समय हमारी प्रथम प्राथमिकता है।
मैं सर्गे निकोलोव से संपर्क करके
पूछ सकती हूँ क्या वह हमारे लोगों से संपर्क करने में मदद कर सकता है, और...
हम पर अभी-अभी रूसियों ने ही हमला किया।
तुम उन्हीं से मदद माँगोगी?
सर्गे मेरा तर्क सुनेगा।
उन्होंने निरंतर साबित किया है कि उन पर विश्वास नहीं किया जा सकता।
यह एनएससी द्वारा किया जाना चाहिए।
ख़ैर, हमें हर उपलब्ध रास्ते अपनाने चाहिए
इससे पहले कि यह और बड़ी दुर्घटना बने।
जाओ उससे बात करो। उम्मीद है उसे स्टार सिटी से संपर्क करने का ज़रिया पता हो।
धन्यवाद।
तुम्हारा निर्णय है।
स्टार सिटी, यूएसएसआर
धत् तेरी की!
मुझे बाहर जाने दो!
मैं क्या मदद कर सकता हूँ?
मैं मार्गो मैडिसन हूँ। मुझे सर्गे निकोलोव से मिलना है।
न कोई अंदर, न कोई बाहर जाएगा। यही मेरे आदेश हैं।
मैं जॉनसन स्पेस सेंटर की निदेशक हूँ।
ज़रूर होगी, जान, पर तुम अंदर नहीं जाओगी।
-तुम्हारा नाम क्या है? -सार्जेंट जॉन पर्किन्स।
ठीक है, सार्जेंट जॉन पर्किन्स, तुम्हें भी अपना काम करना है, और मुझे भी।
मैं तुम्हें अपने वरिष्ठ अफ़सर से संपर्क करने के लिए 15 सेकंड देती हूँ,
बारह सेकंड में उसे यह स्थिति समझाओ,
वह 45 सेकंड में जनरल नेल्सन ब्रैडफॉर्ड से संपर्क करके
मेरी पहचान की पुष्टि करेगा।
और 15 सेकंड में तुम्हारा बॉस तुमसे संपर्क करेगा
और दस सेकंड में तुम यह दरवाज़ा खोलोगे।
तो तुम 97 सेकंड बाद
या तो अपनी शिफ़्ट पूरी करके ठंडी बियर पियोगे
या थूल, ग्रीनलैंड में तुम्हारा ट्रांसफर होगा।
तुम्हारा समय अभी शुरू होता है।
जान।
मैं बोर्स्च लेकर आई हूँ।
अंदर आओ।
दूतावास से संपर्क करने की कोशिश की?
सारे संचार रद्द हैं।
मुझे नहीं लगता तुम्हारे एस्ट्रोनॉटों को कुछ होगा।
मुझे यह सुनकर कोई सुकून नहीं मिला।
इस परिस्थिति के मद्देनज़र, मैं कुछ ज़्यादा ही पूछ रही हूँ...
पर क्या स्टार सिटी से संपर्क करने का कोई रास्ता है?
कोई गुप्त लाइन, या,
पता नहीं, जिससे हम हमारे लोगों से संपर्क कर सकें?
मैं क्या करूँ? मैं यहाँ बिना फ़ोन के फँसा हूँ।
देखा? चालू नहीं है?
अगर मैं फ़ोन की व्यवस्था करवा दूँ तो?
एस्ट्रोनॉट पूल और मॉरिसन, वे इसका हिस्सा नहीं हैं।
और न ही मैं हूँ। और फिर भी मैं यहाँ हूँ।
अपनी मर्ज़ी के विरुद्ध कैद हूँ, घर पर फ़ोन नहीं कर पा रहा हूँ।
थॉमस पेन मारा गया, सर्गे।
अन्य 268 लोगों सहित।
इसलिए हम इस स्थिति में हैं।
मुझे तुम्हारे सहकर्मी के लिए ख़ेद है।
टॉम अच्छा इंसान था।
कभी-कभी परेशान करता था,
मैं हमेशा उसके तरीकों से सहमत नहीं होती थी,
पर वह अपने काम के प्रति बहुत समर्पित था, और इसलिए मैं उसका बहुत सम्मान करती थी।
मेरे धर्म में, जब कोई मरता है,
यह रिवाज़ है कि अंतिम संस्कार के बाद
सबसे पहले बोर्स्च पीया जाता है।
यह माना जाता है कि भाप मृतक की आत्मा को...
स्वर्ग ले जाएगी।
शायद यह सच है।
जब तुम मुझे फ़ोन दोगी,
मैं मॉस्को फ़ोन करके उन्हें बताऊँगा कि मुझे प्रताड़ित नहीं किया जा रहा है।
बस बेकार बोर्स्च दिया जा रहा है।
शायद वे तुम्हारे एस्ट्रोनॉट से संपर्क करें,
पर मैं वादा नहीं कर सकता।
धन्यवाद, सर्गे।
आसमान से प्लेन को मार गिराने वाले मामले में
आज और नाटकीय विकास हुआ।
कोरियन एयर लाइन्स फ़्लाइट 007 को मार गिराने वाला मामला।
रूसियों ने पहली बार स्वीकार किया
कि उनके एक फ़ाइटर ने 269 यात्री वाले जंबो जेट को मार गिराया।
पर रूसियों का कहना है उन्हें पता नहीं था वह नागरिक विमान था।
रूसियों ने विमान मार गिराया
जॉर्ज शल्ट्ज़ राज्य सचिव
अमरीका इस हमले का कड़ा विरोध करता है।
कई जाने गई हैं।
हमें इस भयावह कार्य के लिए कोई कारण नज़र नहीं आता।
ऐसा कोई संभावित वैध बहाना नहीं है...
सेनेटर जिमी कार्टर - जॉर्जिया
...जो रूसी सरकार इस नीच काम के लिए पेश करे।
दुनिया भर के लोग...
नहीं, मैं समझती हूँ, सेनेटर। हम उनसे संपर्क करने की पूरी कोशिश में हैं।
हाँ।
-दक्षिण कोरिया के राष्ट्रपति... -धन्यवाद। हाँ।
...चुन डू ह्वान ने सोवियत यूनियन पर अकथ्य कार्य करने का आरोप लगाया है...
इसमें थोड़ी चीनी डालोगे?
उ-उनसे यूएन के बारे में पूछो।
हाँ। नहीं... हाँ, बेशक़, सेनेटर।
किसी ने राजदूत किर्कपैट्रिक से बात की?
ए। मैं ग़लत समय पर आई?
हाँ। हाँ, सेनेटर, मैं सुन रही हूँ।
-तुमसे मिलकर ख़ुशी हुई, पैम। -तुमसे भी, लैरी।
वह कैसी है?
वह मशीन की तरह है। पूरा दिन फ़ोन आ रहे हैं।
वह लगी पड़ी है।
ए, क्या टावर वेज़ एंड मीन्स कमिटी में हैं?
अप्प्रोप्रिएशन्स में हैं।
हाँ। और, सेनेटर, इस संकट के मद्देनज़र,
नासा को सुरक्षा के लिए अतिरिक्त निवेश चाहिए होंगे।
क्या आप मदद करेंगे?
-यह अच्छी ख़बर है। -उनसे दस माँगो।
क्या दस ज़्यादा होंगे?
बढ़िया है, सेनेटर। धन्यवाद।
हम इस बारे में और बात कर सकते हैं, बेशक़।
नहीं, समझ गई। हमें सुबह होते ही उसे सूचित करना होगा।
मैं गुआम फ़ोन करके संदेश दे दूँगी।
अरे, हाँ। थोड़ा सोने की कोशिश करो, क्लार्क।
जानती हूँ। हम इससे ज़रूर उभरेंगे।
ठीक है। हाँ। अलविदा।
माफ़ करना।
मैंने पूरी ज़िंदगी में फ़ोन पर कभी इतना समय नहीं बिताया था।
अपना काम करने के लिए माफ़ी मत माँगो।
तुम इसमें काफ़ी माहिर हो।
क्या यह ज़ाहिर है कि मुझे कोई अंदाज़ा नहीं मैं क्या कर रही हूँ?
बस करो। तुम शानदर हो। तुम यह जानती हो।
चलो भी। ठीक है?
बहुत आराम आ रहा है।
हैलो।
तुम कैसी हो?
मैं ठीक हूँ।
सच में। मेरा मतलब, मैं...
थक गई हूँ।
और व्याकुल हूँ।
और, मुझे नहीं पता, मैं बस...
बार-बार यही सोचती रहती हूँ।
अगर मेरे पिताजी को दिल का दौरा नहीं आया होता तो? मैं भी उस प्लेन में होती।
मैं टॉम के बग़ल में बैठी होती। दोनों एक साथ होते।
वह आख़िरी इंसान होता जिसे मैं देखती।
यह सोचना बंद करो।
यह नहीं हुआ, ठीक है?
अगर तुम्हारी किस्मत में उस प्लेन में होना होता, तो तुम ज़रूर होती।
क्या... टॉम की किस्मत में था उस प्लेन में होना?
नहीं। मैं...
हाँ, टॉम की किस्मत में मरना लिखा था।
मैं कह रही हूँ...
कभी-कभी हमें... समझ नहीं आता दुनिया कैसे काम करती है।
वह बहुत अच्छा इंसान था।
उसे इतना ग़लत समझा जाता था।
और अब वह बस...
सी ऑफ़ जापान में कहीं तैर रहा होगा।
वे सारे लोग, वे बस सी ऑफ़ जापान में कहीं तैर रहे हैं।
बस करो।
ए।
तुम यहीं हो। ज़िंदा। मेरे साथ।
और मैं इसके लिए बहुत ही आभारी हूँ।
इधर आओ।
-माफ़ करना। -नहीं। कोई बात नहीं।
एलन विल्सन बोल रही हूँ।
मैं वाइट हाउस ऑपरेटर बोल रही हूँ। कृपया राष्ट्रपति जी का इंतज़ार करें।
क्या हुआ?
हैलो? एलन?
हैलो, राष्ट्रपति जी।
क्या?
आपसे बात करना सम्मान की बात है।
ख़ैर, मुझे ख़ेद है इन परिस्थितियों में बात करने का मौका मिला।
मुझे भी।
टॉम एक महान अमरीकी था।
मैं उसे दोस्त समझता था।
और मुझे उसकी बहुत याद सताएगी, और पक्का तुम्हें भी सताएगी।
बेशक़ सताएगी।
और मुझे पूरा भरोसा है कि तुम बेहतरीन काम करोगी, एलन।
टॉम तुम्हारा प्रशंसक था।
मैं आपको निराश नहीं करुँगी।
क्या तुम ईसाई हो, एलन?
हाँ। हाँ, मैं हूँ, सर।
संकट के समय में प्रार्थना से मुझे मदद मिलती है।
उम्मीद है तुम्हें भी इससे मदद मिलती है।
हाँ, सर। मिलती है।
मुझे ख़ुशी है।
क्योंकि मैं चाहता हूँ मेरे दल के सभी सदस्य साफ़ समझें कि आगे क्या होगा।
हमें इस संकट की घड़ी में हिम्मत दिखानी होगी, वरना हम सब खो देंगे।
मैं समझती हूँ।
धन्यवाद, एलन।
धन्यवाद, राष्ट्रपति जी।
शुभरात्रि।
-तुम्हारे पास समय है? -नहीं।
क्या तुम निकोलोव को मदद करने के लिए राज़ी कर सकी?
उसने कहा वह कोशिश करेगा, पर अब भी पूल और मॉरिसन ने संपर्क नहीं किया है।
मुझे इसी की उम्मीद थी।
मुझे फिर भी कोशिश करनी थी, नेल्सन।
ख़ैर, शायद इससे तुम उनका असली इरादा समझ सकोगी।
पेंटागॉन को अभी-अभी यह सर्वेक्षण तस्वीरें मिली हैं।
लगता है रूसियों ने बूरान यान को लॉन्चपैड पर स्थापित किया है।
मुझे लगा नहीं था वे लॉन्च के लिए तैयार थे।
हमें भी नहीं लगा था।
-यह बाकानॉर जैसा नहीं दिखता है। -क्योंकि यह बाकानॉर नहीं है।
यह साख़लीन आइलैंड है। वहाँ उनका गुप्त सैन्य अड्डा है।
वही गुप्त सैन्य अड्डा जिसके ऊपर से केएएल उड़ रहा था जब उसे मार गिराया गया?
-यह उससे नहीं लिए... -बेशक़ नहीं।
यह तस्वीरें एक एसआर-71 ब्लैकबर्ड से ली गई थीं।
केएएल एक व्यावसायिक विमान था।
तुम कह रहे हो कि केएएल उसी द्वीप के
ऊपर से उड़ रहा था जहाँ से बूरान लॉन्च होने वाला है,
और इन दोनों घटनाएँ में कोई संबंध नहीं है?
मैं इसलिए यहाँ नहीं आया।
तुम इन पर नज़र डालो और बताओ क्या बूरान को लैस किया जा सकता है।
केएएल और पनामा में जो हो रहा है उसके बाद, हम...
चिंतित हैं कि शायद वे नया हथियार बनाने की कोशिश में हैं।
तुम्हें यह कहाँ मिलीं?
यह गोपनीय है, जानती हूँ।
यह इतना अजीब है।
मानो मैं अपने ही यान की योजनाएँ देख रही हूँ।
ऑर्बिटर पूरी तरह समान हैं।
यही होता है जब केजीबी हमारे नाक के नीचे से हमारे
यान की योजनाएँ चुराते हैं।
यह बिल्कुल समान है, पेलोड बे तक।
हमारे यान की तरह, बेशक़ इसे भी लैस किया जा सकता है।
रुको। यह देखो।
क्या?
यह ठोस रॉकेट बूस्टर।
वे हमारे वाले के सटीक प्रतिकृति हैं... दो साल पहले के।
तो?
यहीं हमें चैलेंजर में ओ-रिंग समस्या का पता चला था।
और साख़लीन में फ़्लोरिडा से ज़्यादा ठंड पड़ती है।
तो अगर उन्होंने हमारे बूस्टर की नक़ल की है,
तो कुछ ही समय में यह पूरी चीज़ उड़ जाएगी।
हमें उन्हें चेतावनी देनी होगी।
मार्गो, उनके पास भी वहाँ होशियार लोग हैं।
हमें ओ-रिंग का पता चला। पक्का उन्हें भी पता चला होगा।
तुम्हें यह नहीं पता। पक्का नहीं पता।
सही कहा, मुझे नहीं पता।
पर यह ज़रूर पता है कि इस चीज़ को लैस करके हमारे विरुद्ध इस्तेमाल किया जा सकता है।
अब, वे पृथ्वी पर कहीं भी बम गिरा सकते हैं...
बिना चेतावनी के।
और मुझे मत बताओ कि उनके पास वह क्षमता नहीं है। केएएल के बाद नहीं।
हाँ, मैं समझती हूँ।
पर अगर वे भविष्य में बूरान को हथियार के रूप में इस्तेमाल करना चाहें,
तो यह उनका विकल्प है।
हमारे पास अभी जानें बचाने का विकल्प है।
ढेरों नागरिक, इंजीनियर, वैज्ञानिक, वे मारे जा सकते हैं।
हमारे पास यह रोकने की शक्ति है।
मैं वह जोखिम नहीं उठाऊँगा। माफ़ करना।
मेरा जवाब ना है। और यह वर्गीकृत ही रहेगा।
ओलेग ट्रॉयनोव्स्की रूसी राजदूत
रूसी अधिकारियों ने इस बात से इनकार किया है कि उनके देश ने जानबूझकर
कोरियन एयर लाइन्स 747 को मार गिराया।
अमरीकी सरकार ने,
जापान सरकार के सहयोग से...
जीन किर्कपैट्रिक यूएन की अमरीकी राजदूत
...इस कॉउंसिल और दुनिया के सामने सबूत पेश करने का निर्णय लिया है।
यह एक वीडियोटेप में उपलब्ध है, जो चालू किया जाएगा।
समझ गया।
मैं लक्ष्य के करीब हूँ। निशाना साध लिया है।
मैंने दाग दिया है।
लक्ष्य तबाह हो गया।
शाम को लगभग चार बजे,
रूसी पायलट ने सूचना दी कि उसने मिसाइल दागा, और लक्ष्य तबाह हुआ।
जापानी राडार ऑपरेटरों ने
कोरियाई प्लेन की प्रगति ट्रैक की थी...
टेबल तीन के लिए शारडने और दो शर्ली टेम्पल।
-लगता है पानी रिस रहा है। -हाँ। धत् तेरी की।
और पुरुषों के बाथरूम का टॉयलेट फिर से अवरुद्ध हो गया है, इसलिए...
मैं एक नज़र डालूँ?
सच में? बहुत मदद होगी।
मुझे पूरी प्रणाली बदलनी चाहिए थी जब मैं दोबारा सजावट की थी,
पर मैं पैसे बचाने की कोशिश में थी, इसलिए...
-हैलो, मिस कैरन। -हैलो, सैम।
ए, लड़कों, क्यों न तुम वहाँ बैठो।
जब से तुम्हारी माँ गई है वह यहाँ अक्सर आ रहा है।
शायद उन्हें उनकी याद सताती है।
शायद यह संभावित निवेशकों को याद दिलाने का अच्छा तरीका है
कि वह एक एस्ट्रोनॉट के पति हैं।
शायद।
मुझे तीन स्कॉच और सोडा चाहिए।
पर एक में, बस थोड़ी सी स्कॉच डालना,
क्योंकि सैम को यह दिखाना पसंद है कि वह बहुत ज़्यादा पी सकता है।
ज़रूर।
धन्यवाद।
उम्मीद है यह लड़का तुम्हें ज़्यादा परेशान नहीं करता है।
बेशक़ नहीं। वह बढ़िया काम कर रहा है।
ज़रूर। वह अच्छा लड़का है।
हाँ, वह है। ट्रेस कैसी है?
मैंने कुछ दिनों से उससे बात नहीं की है।
ज़ाहिर है, चंद्रमा बहुत ही व्यस्त जगह है।
हाँ, सही कहा।
-व्यवसाय कैसा है? -यह सबसे अच्छा महीना था।
उन चीज़ों को उस केस में रखना, वह बहुत अच्छा विचार था।
हाँ, विश्वास करो या न करो,
उन चीज़ों से उतना ही फायदा होता है जितना बाकी चीज़ों से होता है।
ख़ैर, मुझे विश्वास है।
-तो, तुम यह जगह बेचने को तैयार हो? -मेरा जवाब अब भी ना है।
ठीक है, बुरा हुआ।
क्योंकि बस थोड़ी मदद से, यह जगह बहुत ही प्रसिद्ध हो सकती है।
इसे फ्रैंचाइज़ी बना सकता हूँ। पूरे देश होगी।
अरे, ख़ैर। शायद अगली बार।
या शायद आज।
क्या कहा?
मैंने कहा शायद मैं आज ही बार बेचने को तैयार हूँ।
तुम गंभीर हो?
ख़ैर, निर्भर करता है तुम कितना दोगे।
दो सौ पचास।
नहीं।
तो फिर 300।
चार सौ पचास।
तीन सौ पचास। यह आउटपोस्ट है, रिट्ज़ नहीं।
चार सौ।
उस केस की चीज़ों के साथ, इसकी कीमत इतनी तो ज़रूर होगी।
और, समय के साथ कीमत और बढ़ेगी।
तीन सौ पचहत्तर।
-तीन सौ नब्बे। -ठीक है।
क्या?
माफ़ करना।
क्या मैंने 390,000 डॉलर में तुम्हें आउटपोस्ट बेचा?
जब तक हाथ न मिलाओ, तो नहीं।
बस इतना ही?
ख़ैर, यह टेक्सास है।
नोटरी से हाथ मिलाने के मायने ज़्यादा हैं।
ठीक है।
हम अगले हफ़्ते कागज़ातों पर हस्ताक्षर करेंगे।
ठीक है।
मैं अंदर आ सकता हूँ?
तुम कौन हो?
मैं एक इंजीनियर हूँ। आओ। बैठो।
मैं बिना किसी सफ़ाई के 48 घंटों से इस कमरे में बंद हूँ।
बैठो।
मुझे अपने लोगों से बात करनी है।
बैठो। चलो जाम लें। थोड़ा माँस लें।
मैं बैठना नहीं चाहती। मैं यहाँ से निकलना चाहती हूँ।
तुम्हें वोडका पसंद है?
कोई और चारा है?
नहीं।
मैं कभी किसी अमरीकी एस्ट्रोनॉट से नहीं मिला।
बताओ, तुम इस प्रोग्राम में कैसे घुसी?
क्या तुम पैराशूटिस्ट हो?
नहीं। मैं पायलट हूँ।
एक इंजीनियर। तुम्हारी तरह।
और क्या तुम बचपन से ही अंतरिक्ष में जाना चाहती थी?
जब मैं छोटी थी, महिलाओं को अंतरिक्ष में जाने की अनुमति नहीं थी।
जब मैं छोटा था...
अंतरिक्ष में कोई रॉकेट नहीं गया था।
फिर भी... मैं तारों तक जाने के सपने देखता था।
ख़ैर, दोनों का समय बदला।
ए।
मुझे बताओगे मैं यहाँ क्यों कैद हूँ?
यह कोई जेल नहीं है।
जेल जैसा ही महसूस होता है।
तुमने रूसी जेल कभी नहीं देखा है।
गुलाग में होना...
सबसे भयवाह सपना होता है।
यंत्रणा। भुखमरी। ठंड।
इतनी ठंड।
लोग ठंड से मरते हैं।
ज़िंदा रहने के लिए अपने साथियों को धोखा देने पर मजबूर होते हैं।
हर दिन...
ख़याल आता है, क्या अगली बारी, तुम्हारी होगी?
मृत साथियों के नाम।
तुम हमारे रिवाज़ जानती हो।
मुझे अच्छा शिक्षक मिला था।
तुम इन लोगों को जानती हो?
किसे?
जिनके नाम दरवाज़ों पर हैं।
मुझे एहसास नहीं हुआ वे नाम थे।
यूरी गगारिन।
वैलेंटिना टेरेश्कोवा। एलेक्सेई लीओनोव।
ऐनेसताज़िया बेलिकोवा।
यूरी गगारिन इस कमरे में सोए थे?
हम उन्हें याद रखने के लिए उन्हें चिह्न के रूप में छोड़ते हैं।
चाँद पर रूसी झंडा। वह भी चिन्ह है।
मुझे याद है योजना के दौरान,
हमने गणना की थी, झंडे को लैंडर के कितना करीब होना चाहिए।
अगर लैंडर के उड़ान भरते समय, वह एक मीटर और पास होता, तो वह...
चौदह साल बाद, रूसी झंडा अब भी चाँद पर गड़ा है।
मैं रूस में ऐसे लोगों को जानता हूँ जो इस पर रो पड़ते हैं।
वह शक्तिशाली चिन्ह है।
जब मैंने पहली बार सोयूज़-अपोलो के बारे में सुना...
मैंने सोचा...
रोनाल्ड रीगन,
वह चालाक आदमी है।
अंतरिक्ष में एस्ट्रोनॉट और कॉस्मोनॉट का एक साथ चिन्ह।
बेशक़, मुझे पता था हमारे पास मानने के अलावा कोई चारा नहीं था,
क्योंकि नहीं मानते तो हमारी निंदा होती।
पर इसलिए भी...
क्योंकि शायद...
शायद... इससे दुनिया बदल सकती थी।
अगर मैं इस कमरे से नहीं निकली, तो कुछ नहीं हो पाएगा।
जब तुम आख़िरकार इस दरवाज़े से निकलो...
तो गर्व के साथ जाना।
हैलो?
मॉली। शुक्र है।
हाँ, यह मैं हूँ। यह मैं ही हूँ।
नहीं। मैं ठीक हूँ। हाँ। मैं अकेली हूँ।
क्या हो रहा है?
हवा का दबाव कम करके देखो।
अच्छी तरकीब है।
तुम्हें उसके साथ पीने के लिए कुछ चाहिए?
हमारे पास कुछ अच्छी ख़बर है।
आख़िरकार स्टार सिटी में हमारे एस्ट्रोनॉट से संपर्क हुआ। वे ठीक हैं।
यह बढ़िया है।
चलो भी।
इससे पहले कि मैं इरादा बदलूँ।
यह ब्रांडी है।
जानती हूँ।
सच में?
मैंने कभी पी नहीं है, पर...
आस्बाक उरॉल्ट। युद्ध से पहले का।
सबसे बढ़िया।
यह कड़क है।
मुझे नहीं लगता मैंने तुम्हें कभी... इतना ख़ुश देखा।
हाँ, मैं ख़ुश हूँ। कभी-कभी...
लोग तुम्हें हैरान कर सकते हैं।
मानवता में तुम्हारे विश्वास को बहाल कर सकते हैं।
यह बिल स्ट्राउज़र को बताओ।
क्या चल रहा है?
वह बहुत बड़ा कमीना है।
वह निर्दोष है।
इनमें से कई लोगों को मिलनसारिता नहीं आती।
काम में अच्छे हैं, पर अच्छा बर्ताव करना नहीं जानते।
वह ऐसा क्यों है?
बिल...
पेचीदा है।
वह बेशक़ कभी-कभी असभ्य हो सकता है, पर...
वह बहुत अच्छा इंजीनियर है।
और अपने काम के प्रति समर्पित है।
कभी-कभी कुछ ज़्यादा ही समर्पित है।
-उसका क्या मतलब है? -नहीं, कुछ नहीं।
बस काफ़ी पहले...
एक घटना घटी थी।
शायद मुझे उसका ज़िक्र नहीं करना चाहिए थे।
चलो भी। अब तुम्हें मुझे बताना होगा।
एक रात को वह अपने कंसोल पर 23 घंटों से था,
और उसने जाने से मना कर दिया था। पूरी तरह।
शायद वह कुछ ज़्यादा ही उत्तेजित हो गया था, और उसने...
पैंट गीली कर ली।
ख़ुद को गीला कर लिया। पूरी जगह को।
बस... गीला।
गीला।
उसके बाद, लोग उसे श्री. पीनट बुलाने लगे।
पीनट क्यों?
मुझे कोई अंदाज़ा नहीं है,
पर उस दिन के बाद यही उसका नाम पड़ा,
और सालों तक यही रहा।
सालों तक।
लोग उसके कंसोल पर मूँगफली छोड़ते, पीनट बटर छोड़ते।
यहाँ तक कि डायपर पहना पुतला भी।
भगवान।
मुझे उसके लिए लगभग बुरा लग रहा है।
लगभग।
जानती हूँ। पर सुनो।
अगर मैं बिल को झेल सकती हूँ, तो तुम भी झेल सकोगी।
तुम्हें उसके साथ घुल-मिलने का रास्ता ढूँढना होगा।
तुम्हारे करियर में वह आख़िरी मुश्किल इंसान नहीं होगा।
हाँ।
शायद तुमने सही कहा।
सोवियत यूनियन ने प्रशांत महासागर में सेना एकत्र करना जारी रखा है,
और दुर्घटना स्थल के पास भटकने वाले जहाज़ों को परेशान करना
और फ़्लाइट केएएल 007 के अवशेषों की खोज के प्रयासों को अवरुद्ध करना जारी रखा है।
अमरीका ने सेवंथ फ़्लीट के युद्धपोतों को भेजकर जवाब दिया है
और उत्तर प्रशांत में बढ़ते तनाव के कारण
एयर कमांड को 24-घंटे सावधान रहने का आदेश दिया है।
तुम्हें बटन दबाना होगा।
मुझे करने दो।
धन्यवाद।
मैं सो नहीं पाई।
मैं भी।
तुम कैसी हो?
पता नहीं।
मुझे सच में नहीं पता... मैं क्या करूँ।
सब कुछ बस इतना...
बेकाबू है।
और मुझे पता है क्या होने वाला है।
ब्रैडफॉर्ड सैन्य बढ़त हासिल करने की कोशिश में है।
और इसी तरह छोटे मुद्दे बड़ी घटनाएँ बनते हैं,
और हम अचानक, रक्षा विभाग का हिस्सा बन जाते हैं।
यह हर समय होता है।
संकट आती है, और फिर सेना दख़ल देती है, और वे नियंत्रण करने लगते हैं।
यही नासा के वजूद का अंत होगा।
तुम मंगल को अलविदा कह सकती हो। कम से कम, एक दशक के लिए।
मैं ऐसा होने नहीं दे सकती।
तो...
तुम इस बारे में क्या करोगी?
पता नहीं।
-मैं एक बात कहूँ? -ज़रूर। कहो।
तुम नासा की प्रबंधक हो।
कार्यकारी प्रबंधक।
तो वैसा बर्ताव करना शुरू करो।
अब तुम बग़ल में खड़ी होकर नहीं देख रही हो।
भगवान के लिए, तुम खेल का हिस्सा हो।
तुम मुझसे क्या करने की उम्मीद करते हो?
तुम्हें उन्हें साबित करना होगा कि अब हालात तुम्हारे नियंत्रण में है।
उन्हें दिखाओ तुम कितनी कठोर हो।
तुम किस हद तक जाने को तैयार हो।
फिर वे तुम पर विश्वास करेंगे।
हम अलग लोगों के साथ अलग भूमिकाएँ निभाते हैं।
टॉम ने कभी कुछ ऐसा ही कहा था।
तुम्हें पता है यह किस बारे में है?
राष्ट्रपति ने पाथफ़ाइंडर को लैस करने का निर्णय लिया है।
-वाह। -इतनी जल्दी?
हम यान में मिसाइल डालेंगे?
ख़ैर, इस समय उनके पास कोई चारा नहीं है।
रूसी आक्रामक हो रहे हैं। यह रक्षात्मक कदम है।
अभी के लिए।
और हम चाँद पर स्थित 357 ब्रावो को दोबारा हासिल करेंगे।
यह 48 घंटों में होगा।
पर... क्या? वहाँ ऊपर अब भी दिन है।
हमारा विचार था कि हम रात की आड़ लेंगे
ताकि वे संभल न पाएँ।
और साथ ही, उन लोगों ने प्रशिक्षण भी पूरा नहीं किया है।
राष्ट्रपति जी को इस मिशन को लेकर हमारी स्थिति का ब्यौरा दे दिया गया है
और वे आगे बढ़ने से सहमत हैं।
एलन, तुम उनसे बात नहीं कर सकती? उन्हें समझा नहीं सकती?
-उन्हें समझना होगा, यह... -यह मेरे सुझाव थे, मार्गो।
हैलो, सर्गे।
मार्गो।
मैं वापस सोवियत यूनियन जा रहा हूँ
जबकि इस पर निर्णय लिया जा रहा है कि सोयूज़-अपोलो जारी रहेगा या नहीं।
मैंने सुना।
मैं बस तुम्हारी मदद के लिए धन्यवाद कहना चाहती थी।
तुम्हारा स्वागत है। मुझे मदद करके ख़ुशी हुई।
और...
जैसे ही यह सब हल होगा, जो कि ज़रूर होगा,
मुझे उम्मीद है मैं तुमसे दोबारा मिलूँगी और हम साथ इस मिशन की योजना बनाएँगे।
हाँ। मुझे भी यही उम्मीद है।
असल में कुछ समय के लिए इससे दूर रहना अच्छा होगा।
अलग नज़रिए से चीज़ों को देखें।
कि हम डॉकिंग मॉड्यूल स्पेक में कहीं कुछ चूक तो नहीं रहे।
कुछ चूक रहे हैं? तुम्हारा क्या मतलब है?
मैं बस सोचती रहती हूँ कि कहीं हम कुछ चूके तो नहीं।
जैसे, करीब एक साल पहले,
हमें अपने यान के डिज़ाइन में एक ख़राब पुर्ज़े का पता चला।
बूस्टर के ओ-रिंग सील में त्रुटि थी।
कैसी त्रुटि?
हमारे एक इंजीनियर ने पता लगाया कि ठंडे मौसम में वह रिंग जमकर जोड़ को
सील करने में असफल हो सकता है।
मेरिट आइलैंड में तापमान 40 के नीचे कभी नहीं जाता।
तो... तुम समझ सकते हो हम यह कैसे चूके थे।
हाँ, मैं समझ सकता हूँ।
शुक्र है हमें पता चल गया।
क्योंकि अगर अप्रत्याशित रूप से तापमान गिरता,
तो असफल होने का बड़ा ख़तरा होता।
तो...
मैं बस सोचती हूँ, कहीं, इन डॉकिंग स्पेक में कोई चूक तो नहीं हो रही।
हाँ, मैं भी सोचता हूँ।
तुम्हारी अनुपस्थिति में मैं इस पर नज़र डालूँगी।
ख़ैर... मुझे जाना होगा। मेरी एक बैठक है।
पर उम्मीद है तुमसे दोबारा मिलूँगी।
हाँ। मुझे भी.. उम्मीद है।
ए, कैल।
भूख लगी है?
मैं फलियों वाला सैंडविच बना रहा हूँ। तुम्हारा पसंदीदा।
हाँ, एक मिनट में आई।
ठीक है।
विएत-नाम
गुयेन थी हांह
प्रसव के समय मृत्यु
मेल मेनू
डी-मेल डायरेक्टरी डिफेंस कम्युनिकेशन्स एजेंसी
यह जिस किसी से भी संबंधित हो
मैं एक सैनिक पर कोई भी जानकारी ढूँढ रही हूँ
जो 18वें इन्फेंट्री डिवीज़न में था,
गुयेन वैन ली
विएत-नाम गणराज्य की सेना का अमरीकी सलाहकार दल 87...
ऐश्ली चली गई?
हाँ। वह चली गई, पर उसने कहा कि वह तुमसे कल मिलेगी।
या... तकनीकी रूप से वह आज ही है।
बियर लोगी?
पीनी नहीं चाहिए, पर हाँ, कृपया।
क्या तुम सच में अगले हफ़्ते चले जाओगे?
विश्वास नहीं होता तुम्हारी छुट्टियाँ ख़त्म हो गईं।
मुझे तुम्हारी याद आएगी।
बढ़िया छुट्टियों के नाम।
और स्कूल में बेहतर समय के नाम।
-और आपके नाम, मिसेज़ बॉल्डविन। -डैनी!
-कैरन। -धन्यवाद।
माफ़ करना।
तो...
आप कैसा महसूस कर रही हो?
इस जगह को बेचने को लेकर।
सच कहूँ तो...
मैं आगे बढ़ने को... तैयार हूँ।
नए अध्याय के लिए तैयार हूँ।
सच तो यह है, यह जगह मेरी थी ही नहीं। कभी नहीं थी।
ख़ैर...
तो हमें जश्न मनाना चाहिए।
वैसे... हम वही नहीं कर रहे हैं?
मेरे आख़िरी हफ़्ते के सम्मान में, मैंने आउटपोस्ट जूकबॉक्स में कुछ दान किया था।
सच में? वैसे, यह अच्छा विचार था।
-यह क्या है? -बिली स्वान।
-देशीय गायक। -हाँ।
यह पहचाना?
हाँ...
नहीं। रुको।
हे भगवान।
डैनी। अरे, नहीं।
-यह बढ़िया नहीं है? -हाँ, यह अलग है।
चलो।
तुमने पी रखी है?
एलसैम में ईंधन डालकर कितनी जल्दी तैयार कर सकती हो?
शायद कुछ ही घंटों में। क्यों? क्या चल रहा है?
राष्ट्रपति कल सुबह आठ बजे दोबारा हासिल करना चाहते हैं।
भगवान। मुझे यह क्यों बता रहे हो?
तुम्हे लगता है चार्ल्स एलसैम चलाने के लिए तैयार है?
नहीं। अभी तैयार नहीं है।
अगर मुझे पता होता कि उसे इतनी जल्दी तैयार होना है, तो मैं...
क्या तुम यह कर सकती हो?
तुम हमारे साथ पहले ही उड़ान भर चुकी हो। तुम यह मिशन दूसरों से बेहतर जानती हो।
मैं तुम्हें यह करने का आदेश नहीं दे सकता। यह ख़तरनाक है।
हमें पता नहीं उनके पास हथियार हैं या नहीं, और अगर हैं...
मैं तैयार हूँ।
तो फिर ठीक है। एलसैम को लॉन्च के लिए तैयार करो।
हमें 17 घंटों में अपना सामान लादकर निकलने के लिए तैयार होना होगा।
हाँ, चलो यह करें।
बहुत-बहुत धन्यवाद।
देवियों और सज्जनों, आज मुझे घोषणा करते हुए गर्व है
कि हमने दो अमरीकी हीरो से दोबारा संपर्क कर लिया है।
एस्ट्रोनॉट डैनिएल पूल और नेट मॉरिसन,
जो कोरियन एयर लाइनर 007 दुर्घटना के बाद
सोवियत यूनियन में बंधक थे।
उन अमरीकियों की तरह जिन्होंने यह देश शुरू किया,
इतिहास ने अमरीकियों से काफ़ी बलिदान माँगा है।
और हमने काफ़ी बलिदान किए भी हैं।
हमें और बलिदान के लिए तैयार होना होगा।
पर हमें यह भी याद रखना होगा
कि भविष्य कमज़ोर दिल वालों के लिए नहीं है।
ली गुयेन... अमरीका में आकर बसा, 1978 में।
बहादुरों के लिए है।
घर का पता: 3012 रिचमंड ड्राइव। अर्लिंग्टन, टेक्सास
इन बहादुर अमरीकियों में से एक, नासा की कार्यकारी प्रबंधक एलन विल्सन ने
हमारे एस्ट्रोनॉटों को वापस घर लाने की कोशिश की अगुवाई की है।
और मुझे यह घोषणा करते हुए गर्व है
कि वे अभी पश्चिम जर्मनी की आज़ाद भूमि में पहुँचने वाले हैं।
चलिए अब्राहम लिंकन के शब्दों में विश्वास रखें,
"कि न्याय सबसे ऊपर है।
और इसी विश्वास के साथ, चलिए, अंत तक, हम अपनी ज़िम्मेदारियाँ निभाएँ।"
धन्यवाद। ईश्वर आपका भला करे, और ईश्वर अमरीका का भला करे।
ईंधन 60 प्रतिशत।
ठीक है 60।
राडार से बचने के लिए नीचे उतर रहे हैं।
चालीस मीटर।
सात पर पहुँचे हैं।
तेज़ी से नीचे जा रहे हैं।
पंद्रह।
घाटी दिख रही है।
घाटी तक पहुँचने वाले हैं। 90 सेकंड में पहुँचेंगे।
पाँच मीटर ऊपर उड़ रहे हैं। ऊँचाई बरकरार है।
आराम से।
घाटी का प्रवेश सामने है। डटे रहो। आगे कुछ नुकीले मोड़ हैं।
ठीक है, आख़िरी मोड़।
साठ सेकंड में पहुँचेंगे।
आख़िरी मोड़। दस सेकंड दूर हैं।
धत्।
उतरने की जगह साफ़ नहीं है।
वह ड्रिलिंग रिग सैटेलाइट नक़्शे पर नहीं थी।
-हमला रद्द करें? -नहीं। हम नीचे जा रहे हैं।
उतरने की जगह मिल गई। नीचे जा रहे हैं।
दस मीटर। आठ।
बिल्कुल अभ्यास की तरह, दोस्तों।
तुरंत उतरो, यान से दूर हटो और मेरे पीछे रहो।
ऊराह!
चलो यह करें। हथियार तानो।
दो मीटर। काफ़ी धूल उड़ रही है।
डटे रहो।
ट्रेसी स्टीवन्स, तुम काफ़ी माहिर हो।
जगह हमारे कब्ज़े में है।
दोहराता हूँ, जगह हमारे कब्ज़े में है।
उप-शीर्षक अनुवादक: मून कलिता